CELEX: C2007/269/51
Language: mt
Date: 2007-11-10 00:00:00
Title: Kawża C-385/07 P: Appell imressaq fl- 24 ta' Mejju 2007 minn Der Grüne Punkt — Duales System Deutschland GmbH kontra s-sentenza tal-Qorti tal-Prim'Istanza ta' l- 24 ta' Mejju 2007 , fil-kawża T-151/01, Der Grüne Punkt — Duales System Deutshland GmbH vs Il-Kummissjoni tal-Komunitajiet Ewropej, sostnuta minn Vfw AG, dalla Landbell AG für Rückhol-Systeme u Belland Vision GmbH, li tresqet fit- 13 ta' Awwissu 2007

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/29
            
         Appell imressaq fl-24 ta' Mejju 2007 minn Der Grüne Punkt — Duales System Deutschland GmbH kontra s-sentenza tal-Qorti tal-Prim'Istanza ta' l-24 ta' Mejju 2007, fil-kawża T-151/01, Der Grüne Punkt — Duales System Deutshland GmbH vs Il-Kummissjoni tal-Komunitajiet Ewropej, sostnuta minn Vfw AG, dalla Landbell AG für Rückhol-Systeme u Belland Vision GmbH, li tresqet fit-13 ta' Awwissu 2007
   (Kawża C-385/07 P)
   (2007/C 269/51)
   Lingwa tal-kawża: il-Ġermaniż
   Partijiet
   
      Rikorrenti: Der Grüne Punkt — Duales System Deutschland GmbH (rappreżentanti: W. Deselaers, E. Wagner, B. Meyring, Avukati)
   
      Partijiet oħra fil-kawża: Il-Kummissjoni tal-Komunitajiet Ewropej, Vfw AG, Landbell AG für Rückhol-Systeme u Belland Vision GmbH
   Talbiet tar-rikorrenti
   
               —
            
            
               tannulla s-sentenza tal-Qorti tal-Prim'Istanza tal-Komunitajiet Ewropej ta' l-24 ta' Mejju 2007, fil-kawża T-151/01,
            
         
               —
            
            
               tannulla d-Deċiżjoni tal-Kummissjoni 2001/463/KE ta' l-20 ta' April 2001 f'proċedura taħt l-Artikolu 82 KE (każ COMP D3/34493 — DSD) (1),
            
         
               —
            
            
               sussidjarjament, tirrinvija l-kawża quddiem il-Qorti tal-Prim'Istanza sabiex tiġi deċiża skond l-evalwazzjoni ġuridika li tinsab fis-sentenza tal-Qorti tal-Ġustizzja,
            
         
               —
            
            
               f'kull każ tordna lill-Kummissjoni tbati l-ispejjeż.
            
         Motivi u argumenti prinċipali
   Ir-rikorrenti tibbaża l-appell tagħha kontra s-sentenza iċċitata iktar 'il fuq tal-Qorti tal-Prim'Istanza fuq tmien motivi.
   Bl-ewwel motiv, ir-rikorrenti ssostni li l-Qorti tal-Prim'Istanza kisret l-obbligu tagħha ta' motivazzjoni u għaldaqstant l-Artikolu 82 KE permezz ta' konstatazzjonijiet kuntradittorji rigward l-imġiba tar-rikorrenti li hija meqjusa li tikkostitwixxi l-abbuż. Il-Qorti tal-Prim'Istanza minn naħa mmotivat l-abbuż billi ddikjarat li r-rikorrenti titlob il-ħlas komplut mingħand l-impriżi li ma jużawx is-sistema tagħha jew li jużawha biss għal parti mill-imballaġġi ta' bejgħ li għandhom it-trade mark. Il-Qorti tal-Prim'Istanza tikkonstata min-naħa l-oħra li huwa biss “eventwalment” li r-rikorrenti titlob għall-imballaġġi ta' bejgħ li ma jipparteċipawx fis-sistema tagħha u b'applikazzjoni tad-dispożizzjonijiet ikkontestati tal-kuntratt ta' użu tat-trade mark, il-prezz tas-servizz ta' ġbir u ta' irkupru.
   It-tieni, il-ħames u s-sitt motivi jirreferu għall-evalwazzjoni żbaljata, insuffiċjenti, jew b'mod iktar preċiż, li tiffalsifika manifestament il-fatti u f'kuntradizzjoni mal-proċessi u l-provi mressqa, fir-rigward tal-portata tal-liċenzja offruta mir-rikorrenti. Kieku kienet għamlet evalwazzjoni korretta tal-fatti, il-Qorti tal-Prim'Istanza kien imissha rrikonoxxiet li r-rikorrenti ma tagħtix liċenzja iżolata b'mod li s-sentenza kkontestata għandha tiġi mifhuma bħala konstatazzjoni li r-rifjut ta' għotja ta' din il-liċenzja huwa abbużiv u li l-ordni intiża sabiex jitwaqqaf il-ksur fl-Artikolu 3 tas-sentenza kkontestata jekwivali għall-impożizzjoni ta' liċenzja obbligatorja. Il-Qorti tal-Prim'Istanza kienet madankollu b'mod żbaljat naqset milli tirrispetta r-rekwiżiti ta' motivazzjoni neċessarji skond il-ġurisprudenza u ma rrikonoxxitx li liċenzja obbligatorja hija eskluża mill-perspettiva tad-dritt tat-trade marks u ta' l-imballaġġi. Ir-rikorrenti tinvoka f'dan il-kuntest il-ksur ta' l-obbligu ta' motivazzjoni, tal-prinċipju ta' motivazzjoni kif ukoll ta' l-Artikolu 82 KE u ta' l-Artikolu 3 tar-Regolament tal-Kunsill Nru 17.
   Ir-rikorrenti ssostni bit-tielet u bir-raba' motiv li l-Qorti tal-Prim'Istanza kisret l-obbligu ta' motivazzjoni tagħha u għalhekk l-Artikolu 82 KE permezz tal-konstatazzjoni tagħha insuffiċjentement immotivata, żbaljata u li tiffalsifika d-dritt Ġermaniż ta' l-imballaġġi u tat-trade marks, li t-trade mark“Der Grüne Punkt” ma tistax tibbenefika mill-eżklussività mitluba. Il-Qorti tal-Prim'Istanza kisret ukoll permezz ta' din il-konstatazzjoni l-prinċipju tad-dritt Komunitarju tat-trade marks li jgħid li trade mark rreġistrata tagħti lill-proprjetarju tagħha dritt eżklussiv b'mod partikolari fir-rigward ta' l-użu tat-trade mark għal prodotti u servizzi li huma identiċi jew simili għal dawk li għalihom it-trade mark hija rreġistrata.
   Permezz tas-seba' u t-tmiem motiv tagħha, ir-rikorrenti ssostni żewġ żbalji proċedurali. Il-Qorti tal-Prim'Istanza kienet minn naħa introduċiet konstatazzjonijiet ġodda jew konstatazzjonijiet ex ufficio mingħajr mas-suġġett ta' dawn il-konstatazzjonijiet ma kien jinsab fid-deċiżjonijiet ikkontestati jew kien ġie introdott mill-partijiet fil-kuntest tal-proċedimenti ġudizzjarji. Il-Qorti tal-Prim'Istanza kienet minbarra dan wettqet ksur proċedurali li jippreġudika l-interessi tar-rikorrenti billi ma rrispettatx il-prinċipju fundamentali ta' l-Unjoni għat-trattament ta' kawża fi żmien raġonevoli.
   
      (1)  ĠU L 166, p. 1.